CELEX: 32005D0245
Language: hu
Date: 2005-03-18 00:00:00
Title: 2005/245/: A Bizottság határozata (2005. március 18.) a Svédország által a 2005. évre benyújtott, a húscsirke campylobacter-fertőzésére vonatkozó felügyeleti programhoz kapcsolódó specifikus közösségi pénzügyi támogatásról (az értesítés a C(2005) 759. számú dokumentummal történt)

22.3.2005   
            
            
               HU
            
            
               Az Európai Unió Hivatalos Lapja
            
            
               L 75/40
            
         
      A BIZOTTSÁG HATÁROZATA
   
   (2005. március 18.)
   a Svédország által a 2005. évre benyújtott, a húscsirke campylobacter-fertőzésére vonatkozó felügyeleti programhoz kapcsolódó specifikus közösségi pénzügyi támogatásról
   (az értesítés a C(2005) 759. számú dokumentummal történt)
   (Csak a svéd nyelvű szöveg hiteles)
   (2005/245/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 19. és 20. cikkére,
   mivel:
   
               (1)
            
            
               Az emberi egészség zoonózis (betegségek és fertőzések, amelyek közvetve vagy közvetlenül az állatokról terjedhetnek az emberre) elleni védelme kiemelt fontosságú.
            
         
               (2)
            
            
               2000-ben a svéd hatóságok többéves, a húscsirke campylobacter-fertőzésére vonatkozó nemzeti felügyeleti programot nyújtottak be közösségi pénzügyi támogatás odaítélése céljából. A program célja becslést végezni az elterjedtség alapértékét illetően mind az elsődleges termelésre, mind az élelmiszerláncra vonatkozóan, és fokozatosan megszilárdítani a gazdaságokban a higiéniai intézkedések végrehajtását annak érdekében, hogy a gazdaságok szintjén, majd ezt követően az élelmiszerláncban csökkenteni lehessen az elterjedtséget. A Bizottság jóváhagyta a programot, és közösségi pénzügyi támogatást nyújtott a szükséges időszakra maximum négyéves időhatáron belül, egyes, Svédországban felmerülő költségek fedezésére, valamint értékes technikai és tudományos információk összegyűjtésére. A program 2001. július 1-jén kezdődött.
            
         
               (3)
            
            
               Költségvetési okok miatt minden évben külön döntenek a közösségi hozzájárulásról. A Közösség a 2001/29/EK (2), a 2001/866/EK (3), a 2002/989/EK (4) és a 2003/864/EK bizottsági határozat (5) útján pénzügyi támogatást biztosított a 2001. év második félévére, illetve a 2002., 2003. és 2004. évre.
            
         
               (4)
            
            
               A svéd hatóságok 2004. május 28-án benyújtottak egy programot, 2004. november 2-án és 17-én pedig egy felülvizsgált programot a 2005. évre vonatkozó közösségi pénzügyi támogatáshoz. Ezen az alapon megfelelőnek tűnik a közösségi pénzügyi támogatás teljes időszakának hat hónappal való kiterjesztése az eredeti megállapodás szerinti négyéves teljes időszakhoz képest; így támogatás nyújtása a 2005. január 1. és 2005. december 31. közötti időszakra. Az erre az időszakra nyújtott közösségi pénzügyi támogatás maximális összegét 160 000 euróban kell meghatározni.
            
         
               (5)
            
            
               Az 1258/1999/EK tanácsi rendelet (6) 3. cikkének (2) bekezdése szerint a közösségi szabályok szerint végrehajtott állat- és növény-egészségügyi intézkedéseket az Európai Mezőgazdasági Orientációs és Garanciaalap Garanciarészlege finanszírozza; pénzügyi ellenőrzési célokra pedig az 1258/1999/EK tanácsi rendelet 8. és 9. cikkét kell alkalmazni.
            
         
               (6)
            
            
               A közösségi pénzügyi hozzájárulást olyan módon kell folyósítani, hogy az előírt akciók hatékonyan kerüljenek végrehajtásra azzal a feltétellel, hogy a hatóságok az előírt határidőn belül szolgáltatják az összes szükséges információt.
            
         
               (7)
            
            
               Az euróval kapcsolatos agromonetáris szabályok megállapításáról szóló, 1998. december 15-i 2799/98/EK tanácsi rendelet (7) 1. cikke d) pontja értelmében meg kell határozni a nemzeti valutában benyújtott kifizetési kérelmek átváltására alkalmazandó árfolyamot.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   (1)   A Svédország által a 2005. évre benyújtott, a húscsirke campylobacter-fertőzésére vonatkozó felügyeleti program ezennel jóváhagyásra kerül egy tizenkét hónapos időszakra, amely 2005. január 1-jén kezdődik.
   (2)   Az (1) bekezdésben említett program közösségi pénzügyi támogatása a Svédországban felmerülő laboratóriumi vizsgálatok áfa nélküli költségének 50 %-át fedezi, maximum 165 svéd koronát a campylobacter detektálására irányuló bakteriológiai vizsgálatonként, 330 svéd koronát a campylobacter mennyiségének meghatározására irányuló vizsgálatonként, illetve 330 svéd koronát a campylobacter megkülönböztetőjeleinek felderítésére, maximum 160 000 euró erejéig.
   2. cikk
   (1)   A 1. cikk (2) bekezdésében említett pénzügyi támogatás folyósításra kerül Svédország számára, feltéve hogy a program végrehajtása összhangban van a vonatkozó közösségi jogszabályokkal, beleértve a versenyszabályokat és a közbeszerzési szerződés elnyerésére vonatkozó szabályokat, valamint figyelemmel az a)–e) pontban előírt feltételekre:
   
               a)
            
            
               a program végrehajtására szolgáló törvények, rendeletek és közigazgatási előírások 2005. január 1-jéig történő hatályba léptetése;
            
         
               b)
            
            
               a program első öt hónapjára vonatkozó időközi pénzügyi és technikai értékelés benyújtása legkésőbb négy héttel a jelentés időszakának végét követően. A jelentésnek a mellékletben meghatározott mintát kell követnie;
            
         
               c)
            
            
               a végrehajtás teljes folyamatáról és a program eredményeiről zárójelentés benyújtása legkésőbb 2006. március 31-ig, arra a teljes időszakra – vagyis a 2001. július 1. és 2005. december 31. közötti időszakra – vonatkozóan, amelynek időtartama alatt a program közösségi pénzügyi támogatásban részesült. A jelentésnek egy, a mellékletben meghatározott mintának megfelelő technikai és pénzügyi értékelést is kell tartalmaznia, csatolva a felmerülő költségeket igazoló bizonylatokat;
            
         
               d)
            
            
               ezek a jelentések lényegi és értékes technikai és tudományos információkat tartalmaznak, amelyek összhangban vannak a közösségi hozzájárulás céljaival;
            
         
               e)
            
            
               a program hatékony végrehajtása.
            
         (2)   Amennyiben az (1) bekezdés c) albekezdésében megadott határidő nem kerül betartásra, a hozzájárulást 25 %-kal csökkenteni kell május 1-jén, 50 %-kal június 1-jén, 75 %-kal július 1-jén és 100 %-kal szeptember 1-jén.
   3. cikk
   Az „n”-edik hónapra nemzeti valutában benyújtott kérelmekre vonatkozó átváltási árfolyam az „n+1”-edik hónap tizedik napján érvényes átváltási árfolyam vagy az említett napot megelőző első napon érvényes árfolyam.
   4. cikk
   Ezt a határozatot 2005. január 1-jétől kell alkalmazni.
   5. cikk
   Ennek a határozatnak a Svéd Királyság a címzettje.
   
      Kelt Brüsszelben, 2005. március 18-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 224., 1990.8.18., 19. o. A legutóbb a 2003. november 17-i 2003/99/EK tanácsi és európai parlamenti irányelvvel módosított határozat (HL L 325., 2003.12.12., 31. o.).
   
      (2)  HL L 6., 2001.1.11., 22. o.
   
   
      (3)  HL L 323., 2001.12.7., 26. o.
   
   
      (4)  HL L 344., 2002.12.19., 45. o.
   
   
      (5)  HL L 325., 2003.12.12., 59. o.
   
   
      (6)  HL L 160., 1999.6.26., 103. o.
   
   
      (7)  HL L 349., 1998.12.24., 1. o.
   
   
      MELLÉKLET
      A húscsirke campylobacter-fertőzésére vonatkozó svédországi felügyeleti program végrehajtásával kapcsolatos technikai és pénzügyi jellegű információk
      A. szakasz:   Az ellenőrzésről szóló technikai jelentés
      Jelentéstételi időszak … -tól/-től …-ig
      
                  1.
               
               
                  Diagnosztikai laboratóriumokban végrehajtott vizsgálatok
                  
                              a)
                           
                           
                              Rutin mintavétel
                              
                                           
                                       
                                       
                                          Mintavételi levágási csoportok száma
                                       
                                       
                                          Gazdaságbeli „harisnyaminták” teljes száma
                                       
                                       
                                          „Kloákatörlési minták” teljes száma a levágáskor
                                       
                                       
                                          „Nyakbőrminták” teljes száma a levágáskor
                                       
                                       
                                          Minták teljes száma
                                       
                                    
                                          Bakteriológia Campylobacter
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                        
                              b)
                           
                           
                              További gazdaságbeli mintavétel a nagy elterjedtségi időszakban
                              
                                           
                                       
                                       
                                          Mintavételi gazdaságok száma
                                       
                                       
                                          Ürülékminták teljes száma
                                       
                                    
                                          Bakteriológia Campylobacter
                                       
                                       
                                           
                                       
                                       
                                           
                                       
                                    
                        
                              c)
                           
                           
                              További mintavétel levágáskor a nagy elterjedtségi időszakban
                              
                                           
                                       
                                       
                                          Mintavételi levágási csoportok száma
                                       
                                       
                                          Vakbélminták teljes száma
                                       
                                    
                                          Bakteriológia Campylobacter
                                       
                                       
                                           
                                       
                                       
                                           
                                       
                                    
                        
                              d)
                           
                           
                              Mintavétel a campylobacter mennyiségmeghatározásához levágáskor
                              
                                           
                                       
                                       
                                          Mintavételi levágási csoportok száma
                                       
                                       
                                          Nyakbőrminták száma
                                       
                                       
                                          „Egészbaromfi-öblítéses” minták száma
                                       
                                       
                                          Minták teljes száma
                                       
                                    
                                          Bakteriológia Campylobacter
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                        
                              e)
                           
                           
                              Mintavétel nyomonkövethetőségi vizsgálatokhoz
                           
                        A campylobacter pulzáltatott mezejű gélelektroforézises (PFGE) vizsgálatainak a száma:
               
            
                  2.
               
               
                  A mintavétel nyomon követése
                  A termelőknek írt nyomon követő levelek száma
                  A gazdaságokba tett nyomon követő látogatások száma
               
            
                  3.
               
               
                  Az élelmiszerlánc epidemiológiai helyzetének leírása (a mintavétel és a gazdaságokban tett látogatások eredményei és az eredmények elemzése)
               
            
                  4.
               
               
                  Az emberek epidemiológiai helyzetének leírása (a campylobacteriosis trendjei és forrásai)
               
            
                  5.
               
               
                  Jelentéstételi hatóság neve és címe
               
            B. szakasz:   Az ellenőrzés során felmerülő költségekről szóló kimutatás (1)
      
      Jelentéstételi időszak …-tól/-től …-ig
      A pénzügyi támogatást nyújtó bizottsági határozat referenciaszáma:
      
                  A … funkciókkal kapcsolatban felmerülő költségek
               
               
                  A jelentéstételi időszakban felmerülő költségek (nemzeti valutában)
               
            
                  Campylobacter bakteriológiai vizsgálata
               
               
                   
               
            
                  Campylobacter mennyiségi meghatározása
               
               
                   
               
            
                  Campylobacter megkülönböztetőj eleinek felderítése
               
               
                   
               
            
         (1)  A 2. cikk c) pontjában említett zárójelentés benyújtásakor a költségek felsorolásakor minden egyes tételhez csatolni kell az igazoló dokumentumok másolatát.